पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना पर नियंत्रण व लॉकडाउन को प्रभावी ढंग से लागू करने एवं सूचनाओं का संकलन कर आवश्यक कार्रवाई के लिए डीएम डॉ. त्यागराजन एसएम ने जिला आपदा प्रबंधन कार्यालय में जिला नियंत्रण कक्ष का गठन किया है। यह 15 मई तक कार्य करेगा। जिला नियंत्रण कक्ष का फोन नंबर 06272-245055 है। जिस पर पांच हंटिंग लाइन कार्य करेगा। जिला नियंत्रण कक्ष का वरीय प्रभारी एडीएम विभूति रंजन चौधरी को बनाया गया है। इसके साथ ही डीएम ने 3 शिफ्ट में पदाधिकारियों व कर्मियों की प्रतिनियुक्ति की है। पहले शिफ्ट में डीपीआरओ आलोक राज, कार्यपालक सहायक अरूण कुमार एवं रंजीत सहनी, सदर पीजीआरओ कार्य करेंगे। दूसरे शिफ्ट में डीसीएलआर सादुल हसन खां, कार्यपालक सहायक अविनाश कुमार एवं नीतीश कुमार को, जबकि तीसरे शिफ्ट में अल्पसंख्यक कल्याण पदाधिकारी रिजवान अहमद, कार्यपालक सहायक आशीष कुमार एवं डाटा ऑपरेटर सुनील कुमार मेहता को तैनात किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn